

|  |
| --- |
| **ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΥΓΕΙΑΣ** |
| **5Η ΥΓΕΙΟΝΟΜΙΚΗ ΠΕΡΙΦΕΡΕΙΑ****ΘΕΣΣΑΛΙΑΣ & ΣΤΕΡΕΑΣ ΕΛΛΑΔΑΣ****ΓΕΝΙΚΟ ΝΟΣΟΚΟΜΕΙΟ ΑΜΦΙΣΣΑΣ** |
|  **Ταχ. Δ/νση:** Οικισμός Δροσοχωρίου 331 00 ΑΜΦΙΣΣΑ |

 **ΔΕΛΤΙΟ ΤΥΠΟΥ**

 *27 Αυγούστου 2018*

**«Εγγραφές στο Δ.Ι.Ε.Κ. Βοηθών Νοσηλευτικής Γενικής Νοσηλείας».**

Οι εγγραφές στο Δ.Ι.Ε.Κ. Βοηθών Νοσηλευτικής Γενικής Νοσηλείας για το σχολικό έτος 2018-2019, συνεχίζονται στις εξής ημερομηνίες:

**Πέμπτη 30 Αυγούστου 2018** και από **1η Σεπτεμβρίου έως και 15 Σεπτεμβρίου 2018.**

Οι αιτήσεις θα κατατίθενται στη Γραμματεία του Δ.Ι.Ε.Κ. κατά τις παραπάνω ημερομηνίες και ώρες από 09:00 π.μ. έως 12:30 μ.μ.

Η φοίτηση είναι δωρεάν και θα πραγματοποιείται κατά το πρωινό ωράριο.

Τα απαραίτητα δικαιολογητικά είναι τα ακόλουθα:

* Σχετική αίτηση
* Ο προβλεπόμενος τίτλος σπουδών
* Δελτίο αστυνομικής ταυτότητας ή διαβατήριο (φωτοτυπία).
* Πιστοποιητικό οικογενειακής κατάστασης.
* Βεβαίωση ΙΚΑ ή Δημόσιας Υπηρεσίας στην οποία θα αναγράφεται η προϋπηρεσία σε συγκεκριμένα συναφή επαγγέλματα με την ειδικότητα.
* Άδεια παραμονής ή ταυτότητα ομογενών ή διαβατήριο για αλλοδαπούς υπηκόους.

***Σχετικά με το ΔΙΕΚ***

Η Νοσηλευτική Σχολή του Γ.Ν. Άμφισσας ιδρύθηκε τo 1990 και η εποπτεία της ανήκει στο Υπουργείο Υγείας. Από το 2015 έως σήμερα λειτουργεί ως Δ.Ι.Ε.Κ., ειδικότητας «Βοηθός Νοσηλευτικής Γενικής Νοσηλείας». Έως σήμερα η Σχολή απαριθμεί 500 αποφοίτους.

Οι απόφοιτοι μπορούν να εργασθούν ως ΔΕ Βοηθοί Νοσηλευτές στο δημόσιο και στον ιδιωτικό τομέα.

Εκ της Διοικήσεως